ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-233049/17-2017

28.06.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1883/2016 (2129/2016), за набавку Пројектовање, израда и монтажа стабилног система усисавања и система отпрашивања силоса пепела – ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У складу са чл. 63. став 2. и чл. 149. став 3. ЗЈН, а везано за јавну набавку бр. 3000/1883/2016 (2129/2016) - Пројектовање, израда и монтажа стабилног система усисавања и система отпрашивања силоса пепела ТЕНТ Б, чији је наручилац ЈП ЕПС Београд - Огранак ТЕНТ, имамо следеће питање које се односи на Техничку спецификацију опреме и радова, тачка 1. Реконструкција система отпрашивања на силосима пепела, страна 7/66 конкурсне документације:

Да ли Наручилац остаје при техничком захтеву да је неопходно обезбедити минималну одсисну количину ваздуха из силоса само 31.500 m3/h, с обзиром да резултати мерења које смо вршили на лицу места у више наврата и накнадни прорачуни указују да је доток ваздуха знатно већи.

При раду 2+2 компресора је измерена велика вредност надпритиска у силосима при измереном протоку на вентилаторима цца 28.000 m3/h, што указује да се подпритисак у силосима не може обезбедити одсисавањем количине ваздуха 31.500 m3/h из сваког силоса.

Да би се постигла довољна вредност подпритиска у силосима бар при раду 2+2 компресора, неопходно је да се обезбеди минимална одсисна количина 40.000 m3/h из сваког од силоса, уз фреквентно регулисани рад оба вентилатора према вредности подпритиска у силосима.

Молимо да се Наручилац изјасни да ли након нових сазнања остаје при истом захтеву који се односи на раније тразени проток вентилатора?

**ОДГОВОР 1:**

Наручилац остаје при захтеву да изабрани понуђач мора остварити проток по једном вентилатору од 31500 m3/h. Пооштравање овог захтева изискивало би превелике измене (у односу на расположиви буџет) а опет не би довело до потпуног елиминисања појаве надпритиска у силосима. Имајући у виду да располажемо са два вентилатора са припадајућим филтером (један по силосу), да у случају да су на један силос усмерена 4 компресора на други ће бити само два, да су силоси међусобно повезани, сматрамо да ћемо остваривањем протока од 31500 m3/h по једном вентилатору знатно унапредити систем отпрашивања силоса у односу на досадашње стање. Наравно, задата вредност је минимална захтевана и Наручиоцу неће сметати уколико изабрани понуђач оствари знатно већу вредност протока. Важно је напоменути да се неће толерисати ниже вредности протока од захтеване и да су сви понуђачи дужни да сагледају комплетну проблематику и предузму све што је неопходно да би остварили захтевани услов, тј. минималан проток по једном вентилатору од 31500 m3/h.

.